गंभीर अवस्था में विशिष्ट जनों के अतिरिक्त श्रद्धालुओं को भी विशेषज्ञों की संस्तुति पर बेहतर इलाज के लिए देश के बड़े नामचीन अस्पतालों तक पहुंचाने का इंतजाम रहेगा। एयर एंबुलेंस उपलब्ध कराने वाली कंपनी को ‘बेड टू बेड’ सेवा मुहैया करानी होगी। यानि गंभीर रूप से बीमार मरीज को मेला क्षेत्र या वहां के अस्पताल से लाइफ सपोर्ट वाली एंबुलेंस से एयरपोर्ट तक फिर एयर एंबुलेंस से हायर सेंटर तक पहुंचाना अनुबंध में शामिल किया जाएगा।